                                                 				PATVIRTINTA                                                                  
                                                                                    	Šiaulių lopšelio-darželio „Ąžuoliukas“
                                                                        		direktoriaus 2024 m. sausio 23 d.
                                                        				įsakymu Nr. V-15 (1.3. E)                                           

 TARPTAUTINĖS IKIMOKYKLINIO IR PRIEŠMOKYKLINIO UGDYMO ĮSTAIGŲ
KŪRYBOS DARBELIŲ (PIEŠINIŲ, RANKDARBIŲ) PARODOS
„ŠIANDIENĄ ŠVENTĖ NUOSTABI, GIMTADIENIS TĖVYNĖS!“
NUOSTATAI

I SKYRIUS
BENDROSIOS NUOSTATOS

1. Tarptautinės ikimokyklinio ir priešmokyklinio ugdymo įstaigų kūrybos darbelių (piešinių, rankdarbių) parodos „Šiandieną šventė nuostabi, gimtadienis Tėvynės!“ (toliau – parodos)  nuostatai reglamentuoja parodos tikslus, uždavinius, dalyvius, darbų pateikimo ir parodos tvarką.
2. Paroda skirta ikimokyklinio ir priešmokyklinio ugdymo įstaigų vaikų pilietiškumo ir tautiškumo ugdymui, savo gimto miesto, krašto istorijos, kultūros ir gamtos pažinimui.
3. Parodą organizuoja Šiaulių lopšelis-darželis „Ąžuoliukas“ Rūdės g. 6, LT-77151 Šiauliai, tel. (8-41) 523776, el. p. azuoliukas@splius.lt 
4. Parodos koordinatorė – direktoriaus pavaduotoja ugdymui Laima Poškuvienė poskuviene.laima@gmail.com, tel. (8-41) 523776.
5. Parodos organizatoriai ir rengėjai – ikimokyklinio ugdymo mokytojos Larisa Šarpanova l.sarpanova@gmail.com, tel. 867097521, Anželika Dūdienė anzeladudiene@gmail.com, Reda Papreckienė reduxmon@gmail.com, Sandra Žemaitė s.kvietkauskaite@gmail.com
6. Parodos nuostatai skelbiami Šiaulių lopšelio-darželio „Ąžuoliukas“ internetinėje svetainėje, adresu https://azuoliukas.tavodarzelis.lt skiltyje „Naujienos“ ir Facebook socialinio tinklo Šiaulių lopšelio-darželio „Ąžuoliukas“ ir ,,Auklėtoja Auklėtojai“ grupių failuose.

II SKYRIUS
TIKSLAI IR UŽDAVINIAI

7. Tikslas – ugdyti vaikų pilietiškumo ir tautiškumo jausmą, pažinti ir gilinti žinias apie gimtąjį miestą, kraštą, jo istoriją, kultūrą.
8. Uždaviniai:
8.1. ugdyti meilę ir pagarbą savo šaliai, jos istorijai;
8.2. ugdyti patriotinius jausmus;
8.3. lavinti sakytinės kalbos įgūdžius deklamuojant, kartojant skambius posakius apie savo gimtą kraštą, tėvynę;
8.4. [bookmark: _Hlk156309147]pasitelkiant įvairiomis meninėmis, tekstilės priemonėmis, technikomis,  kurti kūrybinius darbelius (piešiniai, rankdarbiai, drožiniai iš medžio, karpiniai, erdviniai dirbiniai-maketai);
8.5. skatinti vaikų saviraišką, fantaziją, išradingumą ir kūrybinius gebėjimus;
8.6. plėtoti bendradarbiavimą tarp šalies ikimokyklinio ugdymo įstaigų.

III SKYRIUS
DALYVIAI, DALYVAVIMO PARODOJE SĄLYGOS

9. Parodoje kviečiami dalyvauti švietimo įstaigų ikimokyklinio ir priešmokyklinio amžiaus vaikai, tėvai bei mokytojai.
10. Parodai pateikti kūrybinius darbelius (piešinius, rankdarbius), kuriuose atsispindi gimtojo krašto, šalies simboliai, tautiniai raštai, žymūs objektai, kraštovaizdžiai.
11. Kūrybiniai darbai (piešiniai, rankdarbiai) iki 2024 m. vasario 12 d. su nuoroda „Šiandieną šventė nuostabi, gimtadienis Tėvynės!“ siunčiami paštu arba pristatomi adresu: Šiaulių lopšelis-darželis „Ąžuoliukas“, Rūdės g. 6, LT-77151 Šiauliai, nesant galimybei pristatyti ypač erdvinius darbus (rankdarbiai, drožiniai iš medžio, karpiniai, erdviniai dirbiniai-maketai), juos nufotografuokite ir fotografijas jpg formatu siųskite el. paštu  l.sarpanova@gmail.com.
12. Pateikto darbo dešiniajame apatiniame kampe, turi būti pritvirtinta parodos dalyvio kortelė, kurioje pateikiama informacija apie autorių (įstaigos pavadinimas, miestas, autoriaus vardas, pavardė, Times New Roman 14 šriftu). 
13. [bookmark: _Hlk156476475]Iki 2024 m. vasario 12 d. būtina atsiųsti el. paštu: l.sarpanova@gmail.com užpildytą dalyvio anketą (1 priedas) ir pateikti savo darbų 1-2 skaitmenines  nuotraukas, iš kurių bus kuriama skaitmeninė paroda. Dėl išsamesnės informacijos kreiptis telefonu 867097521.
14. Kūrybiniai darbai (piešiniai, erdviniai dirbiniai-maketai, karpiniai, siuviniai, mezginiai, drožiniai ir kiti), kurie bus pristatyti į Šiaulių lopšelį-darželį „Ąžuoliukas“ Rūdės g. 6, Šiauliai bus eksponuojami parodoje „Šiandieną šventė nuostabi, gimtadienis Tėvynės!“  2024 m. vasario 18 d.–vasario 29 d. Šiaulių miesto savivaldybės viešosios bibliotekos „Šaltinėlio“ filiale, adresu Trakų g. 20A, Šiauliai.
15. Kūrybinių darbų  fotografijų parodą nuo 2024 m. vasario 25 d. taip pat rasite Šiaulių lopšelio-darželio „Ąžuoliukas“ internetinėje svetainėje adresu: www.azuoliukas.tavodarzelis.lt.
16. Dalyvių ir kūrybinių darbų skaičius neribojamas. 
17. Parodai pateikti kūrybiniai darbai (išskyrus piešinius) po parodos bus grąžinami. Dėl   grąžinimo susisiekti telefonu 867097521.

IV SKYRIUS
BAIGIAMOSIOS NUOSTATOS

18. Visiems parodos dalyviams anketoje nurodytu elektroniniu paštu bus išsiųsti parodos organizatoriaus, Šiaulių lopšelio-darželio „Ąžuoliukas“, padėkos raštai. 
19. Mokytojams, paruošusiems ugdytinius parodai, bus išduotos metodinės pažymos.
20. Autorius, pateikdamas kūrybinius darbus, rankdarbius parodai, duoda sutikimą, šiuos darbus eksponuoti parodoje. Už autorinių teisių pažeidimus atsako kūrybinius darbus ir rankdarbius pateikę asmenys.
21. Parodos organizatoriai pasilieka teisę parodos dalyvių darbus, vardus ir pavardes paskelbti Šiaulių lopšelio-darželio „Ąžuoliukas“ internetinėje svetainėje: https://azuoliukas.tavodarzelis.lt ir Šiaulių miesto savivaldybės viešosios bibliotekos „Šaltinėlio“ filiale.
22. Darbų atsiuntimas organizatoriams laikomas autorių sutikimu su šiomis sąlygomis.

______________________________

